Lin Yu-ting

Lin Yu-ting (Taipei Berria, 1995eko abenduaren 13a) emakumezko boxeolari taiwandarra da, 2024ko Parisko txapeldun olinpikoa.

 Kirol ibilbidea 
Linek urrezko domina bat irabazi zuen  2018ko emakumezkoen AIBA munduko boxeo txapelketan, oilar pisu gisa, eta ondoren domina bat AIBA 2019 txapelketan.2019 World Championships results

 Generoaren inguruko polemika 
2023. urtean AIBAk izena aldatu zuen Nazioarteko Boxeo Elkartera (IBA) eta erakunde honek antolatutako 2023ko Emakumezkoen Munduko Boxeo Txapelketetatik deskalifikatua izan zen, zehaztu gabeko genero-test batzuengatik. Imane Khelif boxeolari aljeriarrak ere jasan zuen deskalifikazioa halaber orduko hartan.

IBAk  ez zuen probaren metodologia azaldu, eta "xehetasunak isilpekoak izaten jarraitzen" zutela adierazi zuen. 

 Paris 2024ko partehartzea eta garaipena 
IBAren estatus olinpikoa 2023ko ekainean baliogabetu zuten, ustelkeria kasuak leporatuta. Ondorioz, 2024ko Udako Olinpiar Jokoetarako Pariserako boxeo txapelketa COIk kudeatu zuen Thomas Bach COIko presidenteak Khelifen eta Linen parte-hartzea defendatu zuen: "Inoiz ez zen zalantzarik izan emakume zirenik".  

Eta hortaz, Kheifek bezala, Linek parte hartu zuen Parisen, 57 kiloko emakumezkoen kategorian, eta Khelifek bezalatsu irabazi zuen, urrezko domina lortu zuen aurkari guztiak gainditu ostean:  Sitora Turdibekova uzbekiarra, Svetlana Staneva bulgariarra, Esra Yildiz Kahraman turkiarra eta finalean Julia Szeremeta poloniarra.

Khelifek eta Linek, biek ala biek ikusi zuten beren parte-hartzea eta generoa zalantzan jarria Parisen ziren bitartean. Jazarpen gisa definitu zuen gertatua Khelifek eta pere partehartzea amaitzean epaitegietan salaketa jarri zuen. Linek adierazi zuen berak ere pentsatuko zuela agian Khelifen bidetik jarraitzea, eta jakinaren gainean zegoela lehian zen bitartean nolako salaketak egin zizkioten, baina hala ere kirol-jardueran zentratzea erabaki zuela. Guztiarekin negarrez hunkituta azaldu zen domina jasotzean.

 Bizitza pertsonala 
Txikitan, Linek eta bere anaia nagusiak Hajime no Ippo animea ikusi zuten, eta horrek boxeoan pentsatzera bultzatu zuen. Linen beste motibazio bat boxeoan aritzeko izan zen bere ama babesteko ahalegina egitea aita abusatzailea izan zuenez.

Nazioarteko emaitzak
  Udako Olinpiar Jokoak
   Urtea
  Lekua
  Domina
  Proba
   2024
  Paris 

  Emakumezkoa, 57 kg.


 Erreferentziak 

 Kanpo estekak 


Kategoria:2024ko Udako Olinpiar Jokoetako dominadunak
Kategoria:2020ko Udako Olinpiar Jokoetako parte-hartzaileak
Kategoria:Boxeoa Udako Olinpiar Jokoetan
Kategoria:1995eko jaiotzak
Kategoria:Taipeitarrak
Kategoria:Taiwango urrezko dominadun olinpikoak
Kategoria:Taiwango boxeolariak
Kategoria:Emakume boxeolariak
Kategoria:Taiwango emakumeak
Kategoria:2024ko Udako Olinpiar Jokoetako eztabaidak